พระ จ.ระยอง โร่แจ้งตร. ถูกฉกลอตเตอรี่รางวัลที่ 1 ชวด 16 ล้าน
รองเจ้าอาวาสวัดดัง จ.ระยอง โร่แจ้ง ตร.สภ.นิคมพัฒนา ถูกมือดีฉกลอตเตอรี่รางวัลที่ 1 จำนวน 4 คู่ เป็นเงิน 16 ล้านไปจากกระเป๋าสะพายที่เก็บไว้ในกุฏิ ตร.ตรวจกล้องวงจรปิด พร้อมเรียกผู้ขายมาสอบปากคำเพิ่ม เพื่อดำเนินคดีผู้กระทำผิด,เมื่อวันที่ 20 มี.ค. ร.ต.อ.อรรณพ ผันอากาศ พนักงานสอบสวน สภ.นิคมพัฒนา จ.ระยอง รับแจ้งเหตุจากพระเสาร์ ธีปธัมโม ผู้ช่วยเจ้าอาวาสวัดหนองผักหนาม ม. 2 ต.มาบข่า อ.นิคมพัฒนา จ.ระยอง ว่าซื้อลอตเตอรี่ถูกรางวัลที่ 1 จำนวน 4 คู่ 8 ใบ เลข 048151 เป็นเงิน 16 ล้านบาท โดยเก็บลอตเตอรี่ดังกล่าวไว้ในกระเป๋าหนังสะพายไว้ในกุฏิ ปรากฏว่าหายไปขอให้ไปสอบสวน หลังรับแจ้ง รุดตรวจสอบพร้อมด้วย พ.ต.อ.คมสัน ชัยเจริญศิลป์ ผกก.สภ.นิคมพัฒนา พ.ต.อ.ผดุงศักดิ์ ซื่อกำเนิด ผู้ทรงคุณวุฒิของสถานี และเจ้าหน้าที่จำนวนหนึ่ง,จากการตรวจสอบภายในกุฏิของพระเสาร์ เป็นห้องตึกชั้นเดียวอยู่ในศาลาการเปรียญของวัด ขนาด 8 คูณ 10 เมตร ภายในห้องติดตั้งกล้องวงจรปิด มีของวางเต็มห้อง บริเวณหัวเตียงพบกระเป๋าสะพายหนังซึ่งพระเสาร์ได้นำลอตเตอรี่ไว้ในกระเป๋าดังกล่าว ,จากการสอบถาม พระเสาร์ให้การว่า ตนได้ซื้อลอตเตอรี่ต่อเนื่องมาทุกงวด งวดนี้ได้ซื้อมาทั้งหมด 5 ชุด รวม 74 ใบ เป็นเงินทั้งหมด 6,900 บาท โดยในจำนวนนั้น มีลอตเตอรี่ที่ถูกรางวัลที่ 1 ด้วย โดยตนซื้อมาจากนายสุขสาคร แสนวิลัย อายุ 38 ปี บ้านเลขที่ 105 หมู่ 5 ต.ทรายขาว อ.วังสะพุง จ.เลย จำนวน 4 คู่ 8 ใบ ใบละ 120 บาท ซื้อเลข 048151 โดยเก็บไว้ในกระเป๋าสะพาย ซึ่งตนได้จดหมายเลขไว้ ต่อมาวันที่ 14 มี.ค.58 ได้ไปปฏิบัติธรรมที่ วัดชุมแสง อ.วังจันทร์ จ.ระยอง พอกลับมาถึงวัด ได้รีบไปดูในกุฏิ พบว่าลอตเตอรี่ดังกล่าวหายไปแล้ว,พ.ต.อ.คมสัน ชัยเจริญศิลป์ ผกก.นิคมพัฒนา เผยว่า เบื้องต้นเจ้าหน้าที่ตำรวจตรวจสอบกล้องวงจรปิด และตรวจลายนิ้วมือรอบสถานที่ นอกจากนี้จะได้ทำการเชิญตัวผู้ขายมาสอบปากคำเพิ่มเติม และตรวจสอบไปยังกองสลากว่าถูกจริงหรือไม่อย่างไร ถ้าจริงก็จะเร่งรัดติดตามหาผู้กระทำผิดมาดำเนินคดีโดยเร็ว.
รองเจ้าอาวาสวัดดัง จ.ระยอง โร่แจ้ง ตร.สภ.นิคมพัฒนา ถูกมือดีฉกลอตเตอรี่รางวัลที่ 1 จำนวน 4 คู่ เป็นเงิน 16 ล้าน ไปจากกระเป๋าสะพายในกุฏิ ตร.ตรวจกล้องวงจรปิด พร้อมเรียกผู้ขายมาสอบปากคำเพิ่ม เพื่อดำเนินคดีผู้กระทำผิด
ลอตเตอรี่,ถูกหวย,ถูกลอตเตอรี่,รองเจ้าอาวาส,พระเสาร์ ธีปธัมโม,คมสัน ชัยเจริญศิลป์,นิคมพัฒนา,ระยอง,วัดหนองผักหนาม,สุขสาคร แสนวิลัย,ไทยรัฐออนไลน์,ข่าวทั่วไทย,ภูมิภาค